Kristiansund er klare for toppseriespill for første gang.

Jerv - Kristiansund 1-1:

Kristiansund klarte ikke å sikre opprykket hjemme mot Fredrikstad sist.

Men ett eneste poeng var alt som skulle til mot Jerv på Levermyr stadion.

For det ene poenget sørget for at KBK har seks poeng ned til nettopp Jerv før siste serierunde.

– Det er ubeskrivelig. Jeg var litt usikker på hvordan jeg ville reagere når vi sikret den plassen. Det er masse følelser som går gjennom kroppen, sier trener Christian Michelsen til TV 2.

Dermed er målet oppnådd etter 13 år med hard jobbing.

For i 2003 valgte nemlig de to gamle rivalene Kristiansund FK og Clausenengen å gå sammen for å skape en klubb som skulle ta opp hegemoniet med Molde og Aalesund i Møre og Romsdal.

De startet i 3. divisjon i 2004. I 2005 tok de steget opp i 2. divisjon. I 2012 var de klar for nest øverste nivå.

Og nå er de altså klare for spill i Eliteserien neste sesong.

Men de måtte slite for poenget.

For Tonny Brochmann stupte Jerv fortjent i ledelsen, men bare fire minutter senere kom Daouda Bamba seg fri og fikk trillet inn utligningsmålet.

Jerv måtte ha seier for å holde liv i opprykksdrømmen. De kastet alle mann i angrep i sluttminuttene for å få et vinnermål. Men KBK-muren sto imot presset.

Kristiansund rykket opp

For hadde Jerv fått ballen forbi Conny Månsson, så ville de hatt to poeng ned til Jerv før siste serierunde.

Da får de besøk av Sandefjord, som sikret seg en retur til vår mest fornemme serie med 1-0 over Bryne.

Kjell Rune Sellin scoret målet som sikret opprykket for vestfoldingene.

Nå venter i stedet kamper mot Rosenborg og Molde for Kristiansund.

– Vi er en liten kystby. Vi er ydmyke og gleder oss innmari om Molde kommer på besøk. Vi har et spesielt forhold til Molde. Et veldig godt samarbeid. Men det er andre store klubber i Norge. Men for kristiansundfolket og Nord-Møre å få oppleve toppseriefotball til neste år. Det tror jeg det er mange som gleder seg til, sier Michelsen.